**«Արմօյլ» ՓԲԸ-ի գործով համառոտ ժամանակագրական տվյալներ**

|  |  |
| --- | --- |
|  |  |
| 30 մայիսի 2018 | «Վարչական իրավախախտումների վերաբերյալ» թիվ 453 որոշմամբ «Արմօյլ» փակ բաժնետիրական ընկերության (այսուհետ՝ ընկերություն) տնօրեն Ալֆրեդ Աբեդիի նկատմամբ կիրառվել է վարչական տուգանք՝ ընկերությանը սեփականության իրավունքով պատկանող (հասցե՝ ք․ Եղվարդ, Երևանյան խճղ․, 129/3), 07-004-0586-0026 կադաստրային ծածկագրի տակ գտվող 0,6326 հա մակերեսով արդյունաբերական նշանակության հողամասի վրա՝ ինքնակամ շինություն կառուցելու համար։ |
| 14 հունիսի 2018 | Ընկերության կողմից բնապահպանության նախարարություն՝ շրջակա միջավայրի վրա ազդեցության փորձաքննության է ներկայացվել Կոտայքի մարզի Եղվարդ քաղաքի Երևանյան խճուղի թիվ 129 հասցեում յուղի և բիտումի արտադրամասերի տեխնիկական փաստաթղթերը, որոնք «Շրջակա միջավայրի վրա ազդեցության գնահատման և փորձաքննության մասին» ՀՀ օրենքի 16-րդ հոդվածի 4-րդ մասին չհամապատասխանելու հիմնավորմամբ վերադարձվել էր լրակազմման։ |
| 10 հուլիսի 2018 | Նատի թաղամասի բնակիչների կողմից ներկայացվել է բողոք նավթավերամշակման գործարանի կառուցման դեմ։ |
| 10 հուլիսի 2018 | Տեսչական մարմինը բազմաթիվ բողոքների հիման վրա կայացրել է «Վարչական վարույթ հարուցելու մասին» թիվ ՋՄԳԹՎՎՀ/01-Ա որոշումը։ |
| 10 հուլիսի 2018 | Տեսչական մարմինը կայացրել է ընկերությունում «Զննում նշանակելու մասին» թիվ ՋՄԳԹՎԶ/01-Ա որոշումը։ |
| 16 հուլիսի 2018 | Տեսչական մարմինը կայացրել է «Որոշակի գործողություն կատարելուց ձեռնպահ մնալուն պարտավորեցնելու մասին» թիվ ԳՁՈ/001-Ա որոշումը, որի համաձայն 2018 թվականի հուլիսի 19-ից ընկերությունը պետք է դադարեցներ գործարանի շինարարությունը մինչև «Շրջակա միջավայրի վրա ազդեցության գնահատման և փորձաքննության մասին» ՀՀ օրենքով նախատեսված շրջակա միջավայրի վրա ազդեցության գնահատումը և փորձաքննության դրական եզրակացության ստացումը։ |
| 18 հուլիսի 2018 | Ընկերության կողմից Բնապահպանության նախարարություն՝ շրջակա միջավայրի վրա ազդեցության փորձաքննությանն է ներկայացվել Կոտայքի մարզի Եղվարդ քաղաքի Երևանյան խճուղի թիվ 129 հասցեում յուղի և բիտումի գործարանի նախնական գնահատման հայտը, ինչը կրկին, նույն հիմնավորմամբ վերադարձվել է լրակազմման։ |
| 23 հուլիսի 2018 | Ընկերությունը վարչական կարգով բողոքարկել է «Որոշակի գործողություն կատարելուց ձեռնպահ մնալուն պարտավորեցնելու մասին» թիվ ԳՁՈ/001-Ա որոշումը։ |
| 24 հուլիսի 2018 | Ընկերությունը բաց նամակ է ուղարկել Բնապահպանության նախարարությանը, որով խնդրել է Բնապահպանության նախարարին անհապաղ և անհրաժեշտ միջոցներ ձեռնարկել, որպեսզի տեսչական մարմինը դադարեցնի և ձեռնպահ մնա ընկերության համար արհեստական խոչընդոտներ ստեղծելուց և ոչ իրավաչափ գործողություններ կատարելուց։ |
| 26 հուլիսի 2018 | Տեսչական մարմինը Տնտեսական զարգացման և ներդրումների նախարարությանը ուղարկել է «ՀՀ կառավարության կողմից տրամադրված հարկային և (կամ) մաքսային արտոնությունների հիմնավորումները տրամադրելու մասին» հարցում։ |
| 26 հուլիսի 2018 | Տեսչական մարմինը Բնապահպանության նախարարության գլխավոր քարտուղար Հ․Հովհաննիսյանին ուղարկել է «Ընկերության գործունեության վերաբերյալ տեղեկատվություն տրամադրելու մասին» հարցում։ |
| 27 հուլիսի 2018 | Բնապահպանության նախարարությունն ի պատասխան բաց նամակին շրջակա միջավայրի վրա ազդեցության փորձաքննության իրականացման մասով, տեղեկացրել է, որ օրենքով սահմանված լրակազմ նախնական գնահատման հայտը ներկայացնելու դեպքում հնարավոր կլինի որոշել օրենքում թվարկված ո՞ր նախատեսվող գործունեությանն է համապատասխանում ընկերության կողմից նախատեսվող գործունեությունն, ինչպես նաև տեղեկատվություն ստանալ դրա իրականացման ներկա իրավիճակի վերաբերյալ:  Ընկերության նկատմամբ Տեսչական մարմնի գործողությունների և որոշումների վերահսկումը դուրս է Բնապահպանության նախարարության իրավասություններից: |
| 04 օգոստոսի 2018 | Բնապահպանության նախարարության գլխավոր քարտուղարը պատասխանել է Տեսչական մարմնի «Ընկերության գործունեության վերաբերյալ տեղեկատվություն տրամադրելու մասին» 2018 հուլիսի 26-ի հարցմանը։ |
| 23 օգոստոսի 2018 | Տեսչական մարմինը ընկերության 2018 թվականի հուլիսի 23-ի բողոքի հիման վրա կայացրել է ««Որոշակի գործողություն կատարելուց ձեռնպահ մնալուն պարտավորեցնելու մասին» թիվ ԳՁՈ/001-Ա որոշումը բեկանելու մասին» ՎԱՎ/02-Ա որոշումը։ |
| 24 օգոստոսի 2018 | Տեսչական մարմնի ղեկավարը հիմք ընդունելով ՀՀ Կոտայքի մարզի Եղվարդ քաղաքի Նատի թաղամասի բնակիչներից ստացված 2018 թվականի փետրվարի 20-ի թիվ 150-5281, 2018 թվականի հունիսի 8-ի թիվ 34517 և 2018 օգոստոսի 24-ի թիվ 0499-0818 դիմումները կազմել է ընկերությունում ստուգում իրականացնելու վերաբերյալ N 48-Ա հանձնարարագիրը։ |
| 03 սեպտեմբերի 2018 | Ընկերությունը խոչընդոտել է Տեսչական մարմնի տեսուչների կողմից իրականացվելիք ստուգմանը։ |
| 06 սեպտեմբերի 2018 | Ընկերությունը խոչընդոտել է Տեսչական մարմնի տեսուչների կողմից իրականացվելիք ստուգմանը։ |
| 14 սեպտեմբերի 2018 | Տեսչական մարմինը կազմել է «Վարչական իրավախախտման վերաբերյալ» N ՍԽ-001 արձանագրությունն, ըստ որի ընկերությունը խոչընդոտել է ստուգումնրի իրկանացմանը խախտելով «Վարչական իրավախախտումների վերաբերյալ» ՀՀ օրենսգրքի 1821 հոդվածի դրույթները։ |
| 24 սեպտեմբերի 2018 | Ընկերության տնօրեն Ալֆրեդ Աբեդիի նկատմամբ կայացվել է «Վարչական տուգանք նշանակելու մասին» թիվ ՎՏ/16-Ա որոշումը և հաղորդում է ներկայացվել ՀՀ ոստիկանությանը |
| 27 սեպտեմբերի 2018 | Ընկերության տնօրեն Ալֆրեդ Աբեդիին ուղղված Բնապահպանության նախարարի թիվ 1/04․2/1211 գրության համաձան ընկերությունը պարտավոր է գործունեության նախագծային փաստաթղթերը «Շրջակա միջավայրի վրա ազդեցության գնահատման և փորձաքննության մասին» ՀՀ օրենքով սահմանված կարգով ներկայացնել շրջակա միջավայրի վրա ազդեցության գնահատման և փորձաքննության։ |
|  | Տեսչական մարմնի ղեկավարն արձակել է «Տեսչական մարմնի 2018 թվականի օգոստոսի 24-ի թիվ 48-Ա հանձնարարագիրն ուժը կորցրած ճանաչելու մասին» հրամանը։ |
| 05 հոկտեմբերի 2018 | Ընկերությունում ստուգում իրականացնելու վերաբերյալ Տեսչական մարմնի ղեկավարը կայացրել է 60-Ա հանձնարարագիրը։ |
| 08 հոկտեմբերի 2018 | Ընկերությունը խոչընդոտել է Տեսչական մարմնի տեսուչների կողմից իրականացվելիք ստուգմանը։ |
| 10 հոկտեմբերի 2018 | Ընկերության գլխավոր տնօրեն Ալֆրեդ Աբեդիին ներկայացրել է վարչական բողոք։ |
| 10 հոկտեմբերի 2018 | Տնտեսական զարգացման և ներդրումների նախարարությունը պատասխանել է «ՀՀ կառավարության կողմից տրամադրված հարկային և (կամ) մաքսային արտոնությունների հիմնավորումները տրամադրելու մասին» Տեսչական մարմնի 2018 թվականի հուլիսի 26-ի հարցմանը։ |
| 24 հոկտեմբերի 2018 | Տեսչական մարմինը հարցում է ուղարկել Բնապահպանության նախարարությանը  ընկերության գործունեությունը շրջակա միջավայրի ազդեցության գնահատման և փորձաքննության ենթակա լինելու հարցի վերաբերյալ։ |
| 29 հոկտեմբերի 2018 | Բնապահպանության նախարարությունը թիվ 1/32/12342-18 գրությամբ պատասխանել է, որ «Շրջակա միջավայրի վրա ազդեցության գնահատման և փորձաքննության մասին» ՀՀ օրենքի 14-րդ հոդվածի 4-րդ մասի 3-րդ կետի «ա» և «բ» ենթակետերի համաձայն ընկերության կողմից նախատեսվող գործունեությունը ենթակա է շրջակա միջավայրի վրա ազդեցության փորձաքննության։ |
| 31 հոկտեմբերի 2018 | Տեսչական մարմինը կայացրել է «Վարչական վարույթ հարուցելու մասին» N 015 որոշումը ընկերության կողմից իրականացվող շինարարական աշխատանքների և նախատեսվող գործունեության շրջակա միջավայրի վրա ազդեցության գնահատման և փորձաքննության ենթարված լինելու հանգամանքը պարզելու նպատակով։ |
| 01 նոյեմբերի 2018 | Ընկերության կողմից ներկայացվել է միջնորդություն վարչական բողոքի քննության օրը հետաձգելու մասին |
| 05 նոյեմբերի 2018 | ՀՀ տնտեսական զարգաման և ներդրումների նախարարն ի կատարումն ՀՀ վարչապետի աշխատակազմի հանձնարարականի, քննության առարկա դարձնելով ընկերության նկատմամբ ՀՀ կառավարության 2015 թվականի դեկտեմբերի 24-ի N1513-Ա որոշմամբ տրված արտոնությունների վերանայման հարցը, ընկերությանն առաջարկվել է սեղմ ժամկետում ՇՄԱԳ փաստաթղթերի ամբողջական փաթեթը ներկայացնել Բնապահպանութան նախարարություն՝ օրենքով սահմանված եզրակացություն տալու նպատակով։ |
| 15 նոյեմբերի 2018 | Վարչական վարույթի քննությանը ընկերության ներկայացուցիչը չի ներկայացել։ |
| 15 նոյեմբերի 2018 | Ընկերության կողմից ներկայացվել է միջնորդություն Տեսչական մարմնի «Վարչական վարույթ հարուցելու մասին» N 015 որոշմամբ հարուցված վարչական վարույթը կարճելու կամ կասեցնելու մասին, հիմքում դնելով այն հանգամանքը, որ Ընկերությունը 2018 թվականի հոկտեմբերի 31-ին հայցադիմում է ներկայացել ՀՀ վարչական դատարան ընդդեմ Տեսչական մարմնի՝ 31.10.2018 թվականի «Վարչական վարույթ հարուցելու մասին» թիվ 015 որոշումն անվավեր ճանաչելու պահանջի մասին, որը դատարանի կողմից ընդունվել է վարույթ։ Տեսչական մարմինը չի բավարարել միջնորդությունը, քանի որ վարչական դատարանը վարույթ չէր ընդունել ընկերության պահանջը։ |
| 15 նոյեմբերի 2018 | Ընկերության կողմից ներկայացվել է միջնորդություն ընկերության գլխավոր տնօրեն Ալֆրեդ Աբեդիի 2018 թվականի հոկտեմբերի 10-ի վարչական բողոքի հիման վրա հարուցված վարույթը կարճելու վերաբերյալ, հիմքում դնելով այն հանգամանքը, որ Տեսչական մարմնի ղեկավարի կողմից 2018 թվականի սեպտեմբերի 24-ին կայացված թիվ ՎՏ16-Ա «Վարչական տուգանք նշանակելու մասին» որոշման դեմ հայցադիմում է ներկայացվել Հ Հ վարչական դատարան, որը դատարանի կողմից ընդունվել է վարույթ։ |
| 15 նոյեմբերի 2018 | Տեսչական մարմինը կայացրել է ընկերության գլխավոր տնօրեն Ալֆրեդ Աբեդիի 2018 թվականի հոկտեմբերի 10-ի վարչական բողոքի հիման վրա հարուցված «Վարչական վարույթը կարճելու մասին» N 018 որոշումը։ |
| 28 նոյեմբերի 2018 | Վարչական վարույթի քննությանը ընկերության ներկայացուցիչը չի ներկայացել և վարույթի ժակետը երկարաձգվել է ևս 10 օրով |
| 28 նոյեմբերի 2018 | Տեսչական մարմինը կայացրել է «Որոշակի գործողություն կատարելուց ձեռնպահ մնալուն պարտավորեցնելու մասին» N 016 որոշումը։ |
| 28 նոյեմբերի 2018 | Տեսչական մարմինը կայացրել է «N 016 վարչական ակտն ուժը կորցրած ճանաչելու, վարչական վարույթի ժամկետը երկարաձգելու և գործի քննության օր նշանակելու մասին» N 017 որոշումը։ |
| 06 դեկտեմբերի 2018 | Ընկերության կողմից ներկայացել է միջնորդություն վարչական վարույթի քննության օրը հետաձգելու մասին։ |
| 06 դեկտեմբերի 2018 | Ընկերության կողմից ներկայացվել է միջնորդություն Տեսչական մարմնի «Վարչական վարույթ հարուցելու մասին» N 015 որոշմամբ հարուցված վարչական վարույթը կասեցնելու կամ կարճելու մասին։ |
| 07 դեկտեմբերի 2018 | Տեսչական մարմինը կայացրել է «Վարչական վարույթի ժամկետը երկարաձգելու և գործի քննության օր նշանակելու մասին» N 019 որոշումը։ |
| 17 դեկտեմբերի 2018 | Ընկերության կողմից ներկայացվել է միջնորդություն վարչական վարույթի քննության օրը հետաձգելու մասին։ |
| 17 դեկտեմբերի 2018 | Ընկերության կողմից ներկայացվել է միջնորդություն Տեսչական մարմնի «Վարչական վարույթ հարուցելու մասին» N 015 որոշմամբ հարուցված վարչական վարույթը կասեցնելու մասին։ |
| 17 դեկտեմբերի 2018 | Տեսչական մարմինը կայացրել է «Որոշակի գործողություն կատարելուց ձեռնպահ մնալուն պարտավորեցնելու մասին» N 020 որոշումը։ |